ועדת הכספים, כנסת 16, פרוטוקול מספר , 2005-06-07 13:30

יעקב ליצמן: אני פותח את הישיבה.

יעקב ליצמן: לפנינו פניות תקציביות.

יעקב ליצמן: פנייה מספר 86.

עדי ויינברג: אנחנו מבקשים להעביר 5,000 אלפי ₪ בהרשאה להתחייב לפיילוט טלמטריה, זו מדידה מרחוק, ו- 141 אלפי ₪ לרשות נחל קישון.

יעקב ליצמן: מי בעד פנייה 86?

יעקב ליצמן: בעד: רוב נגד: אין נמנעים: אין פנייה מספר 86 אושרה.

יעקב ליצמן: פנייה מספר 91.

מאיר בינג: בעיקרה של הפנייה הוא שינויים פנימיים של קרנות, מעבר לשינויים הפנימיים זה תקצוב של 300,000 ש"ח לשכר עידוד לעובדי ארכיון המדינה כפי שהגיעו לסיכום עם העובדים.

יעקב ליצמן: מה זה משרד החינוך?

מאיר בינג: משרד החינוך הזמין סקר והוא משתתף בזה, הפנייה אמורה להיות פנימית ובטעות הוכנסה לכאן.

ניסן סלומינסקי: הבקשה ל- 500,000 או 300,000?

מאיר בינג: אלו שינויים פנימיים שלא רואים כי העברתי ממקורות אחרים.

יעקב ליצמן: דברנו על זה שהשינויים צריכים להיות גלויים ושקופים.

ניסן סלומינסקי: בפרט במשרד ראש הממשלה.

מאיר בינג: אתם צודקים, זה יהיה בפעם הבאה.

יעקב ליצמן: מי בעד פנייה מספר 91?

יעקב ליצמן: בעד: רוב נגד: אין נמנעים: אין פנייה מספר 91 אושרה.

יעקב ליצמן: פנייה מספר 96.

מאיר בינג: בפנייה הזו יש כמה שינויים, אחד, יחידת הגיור עברה על פי החלטת ראש הממשלה מבתי הדין הרבניים למשרד ראש הממשלה, כשהעברנו את התקנים העברנו בשיא כוח אדם ואנחנו עושים את ההמרה.

יעקב ליצמן: אנחנו מדברים על פנייה מספר 96.

מאיר בינג: סליחה, לא קיבלתם את 92?

יעקב ליצמן: זה לא הגיע וגם אל תטרח להביא כי אני לא אאשר את זה עד שלא יסדרו את נושא בתי הדין הרבניים.

מאיר בינג: אני עובר לפנייה מספר 96, תגבור תקציב משרד המשפטים בשמונה מיליון לטיפול בגביית קנסות, בהוצאה מותנית בהכנסה, הכסף מיועד לתגבור תקציב המרכז לגביית קנסות לטיפול בגביית קנסות בגין העסקת עובדים זרים לא חוקיים.

ניסן סלומינסקי: מה עושים עם כל הכסף שגובים?

מאיר בינג: הוצאה מותנית בהכנסה זה אומר שכשהם גובים קנסות זה הולך לאוצר המדינה למעט שמונה המיליון האלה שנועדו לתפעל את היחידה הזו שתטפל בזה.

יעקב ליצמן: מי בעד פנייה מספר 96?

יעקב ליצמן: בעד: רוב נגד: אין נמנעים: אין פנייה מספר 96 אושרה.

יעקב ליצמן: פנייה מס' 104

יעקב ליצמן: פנייה מספר 103, אין אף אחד.

יעקב ליצמן: פנייה מספר 104, משרד החוץ.

מאיר בינג: השגרירות בפאריז נשרפה לפני כשנתיים.

מאיר בינג: היא הייתה מבוטחת ועשו בה עבודות שיקום.

יעקב ליצמן: מי בעד?

יעקב ליצמן: בעד: רוב נגד: אין נמנעים: אין פנייה מספר 104 אושרה.

יעקב ליצמן: פניות מס' 110, 111, 112, 116, 109

יעקב ליצמן: פניות מספר 110, 111, 112, 116, 109.

סימן טוב: המשך מימון העסקתם של 261 עובדים קבועים בעבודות המיידיות שמועסקים בחברה להגנת הטבע ושירות הטבע והגנים ובחברה לפיתוח עכו.

סימן טוב: הושלם התקצוב כדי לממן את העסקתם וזה עובר לכל אחד מהמשרדים הייעודיים, כלומר משרד החינוך יהיה אמון על הגנת הטבע, משרד התיירות על החברה הממשלתית לתיירות ורשויות הטבע והגנים בסעיף שלה.

סימן טוב: היה צורך להקנות אישורי עבודה לאנשים שאינם משולבים בשוק העבודה.

יעקב ליצמן: קשור לאנשי מרכז הליכוד?

מאיר בינג: לא שאני יודע.

מאיר בינג: אבל נוצר מצב שעבדו שם עובדים קבועים למעלה מעשר שנים.

יעקב ליצמן: מי בעד?

יעקב ליצמן: בעד: רוב נגד: אין נמנעים: אין פניות ,110, 111, 112, 116, 109 אושרו.

יעקב ליצמן: פנייה מס' 119

יעקב ליצמן: פנייה מספר 119.

דוד בייניש: מדובר בשינוי תקציבים בתוך תקציב נתיב מתקציב שכר.

יעקב ליצמן: כמה תקנים?

דוד בייניש: אנחנו לא מאיישים את התקנים כי לא הספיק התקציב לפעילות בחו"ל.

ניסן סלומינסקי: בזמנו חבר הכנסת הירשזון מינה אותי להיות היושב ראש של ועדת המשנה של נתיב, עשיתי בדיקה וסיורים והם עושים עבודת קודש.

יעקב ליצמן: בעד פנייה מספר 119?

יעקב ליצמן: בעד: רוב נגד: אין נמנעים: אין פנייה מספר 119 אושרה.

יעקב ליצמן: פנייה מס' 120-121

יעקב ליצמן: פנייה מספר 120, 121 מחשב לכל ילד, אולי אדוני יגיד לי איפה המחשבים האלה?

מאיר בינג: מדובר על תגבור תקציב משרד ראש הממשלה ב-11 מיליון לטובת מחשב לכל ילד.

מאיר בינג: העמותה פועלת בכל הארץ ואפשר להזמין אותם לדיון כדי לשמוע אותם.

יעקב ליצמן: אני באמת רוצה לשמוע אותם.

יעקב ליצמן: פנייה מס' 122-123

יעקב ליצמן: נעבור לפנייה הבאה.

יעקב ליצמן: הפנייה הבאה, 122, 123.

סימן טוב: המועצה להשכלה גבוהה והוועדה לתכנון ותקצוה הייתה משתתפת בתקציב משרד התמ"ת במימון פרויקט פר"ח להנדסאים שלומדים במכללות להנדסה שמתוקצבות על ידי משרד התמ"ת.

סימן טוב: הוחלט בין המשרד לבט"ט שזה לא יתוקצב בהשתתפות אלא יהיה מעבר, כלומר אותו סכום רק שינוי טכניקת התקצוב.

יעקב ליצמן: יש מקומות שלא מאפשרים פר"ח בפריפריה, עם מי אני יכול לדבר?

סימן טוב: אני לא עוסק בפר"ח אני מהצד של התמ"ת.

סימן טוב: פר"ח יש לכל הסטודנטים להשכלה גבוהה שנמצאים באוניברסיטאות ובמכללות.

סימן טוב: בנוסף במכללות להנדסה שמתוקצבות על ידי משרד התמ"ת באופן ישיר.

סימן טוב: מכיוון שאלה סטודנטים ואלה סטודנטים ולא רוצים להפלות אז גם לסטודנטים של משרד התמ"ת יש זכאות למלגות פר"ח.

סימן טוב: המכללות של ההנדסאים רובם בפריפריה.

יעקב ליצמן: אבל לא מאשרים להם.

סימן טוב: אני לא עוסק בנושא ישירות, אני מניח שאלו קריטריונים של המועצה להשכלה גבוהה.

סימן טוב: מי שממונה על זה זו ועדת תכנון ותקצוב, זו ועדה ממשלתית.

יעקב ליצמן: מי ממונה על הפר"ח?

סימן טוב: באגף תקציבים יש את צוות חינוך.

סימן טוב: אורי שוסטרמן.

סמדר אלחנני: הוועדה לתכנון ותקצוב זה של המועצה להשכלה גבוהה והיא בפירוש לא ממשלתית, זו הייתה כל הכוונה בהקמתה.

יעקב ליצמן: הוא חזר בו.

יעקב ליצמן: אני אזמין את שוסטרמן.

יעקב ליצמן: מי בעד?

יעקב ליצמן: בעד: רוב נגד: אין נמנעים: אין פניות מספר 120, 121 אושרו.

יעקב ליצמן: פנייה מס' 124-125

יעקב ליצמן: פנייה מספר 124, 125 - פיקוח על מחירי החלב.

מאיר בינג: הפנייה נועדה להעביר 90,000 ש"ח לטובת תשלום לוועדה שבחנה את הפיקוח על המחירים של מוצרי החלב.

מאיר בינג: זו ועדה שהממשלה החליטה עליה.

מאיר בינג: כל החוזה הכללי היה 450,000 זה התשלום האחרון.

יעקב ליצמן: מי בעד?

יעקב ליצמן: בעד: רוב נגד: אין נמנעים: אין פניות מספר 124, 125 אושרו.

גיא אבן: יש לי פנייה של מענקים לעולים נפגעי פעולות איבה.

גיא אבן: 44,000 ש"ח סיוע משרד השיכון.

טמיר כהן: הפנייה לא הגיעה אלינו.

טמיר כהן: פנייה מס' 127

יעקב ליצמן: אנחנו מדברים על פנייה מספר 127 של משרד השיכון.

יעקב ליצמן: סיוע של משרד השיכון לשם פעולות סיוע לעולים נפגעי פעולות איבה ומימון האפוטרופוס הכללי.

גיא אבן: זה תקצוב של פעולה מותנית בהכנסה.

יעקב ליצמן: מי בעד?

יעקב ליצמן: בעד: רוב נגד: אין נמנעים: אין פנייה מספר 127 אושרה.

יעקב ליצמן: תודה רבה לכולם הישיבה נעולה.